Lentsoe “Efraime” le emela’ng? Morena oa pele oa ’muso o ka leboea oa meloko e leshome, ea bitsoang Jeroboame, o ne a tsoa lesikeng la Efraime, e leng lona le neng le le ka sehloohong. (Deut. 33:13, 17; 1 Mar. 11:26) Lesika lena le tsoa ho mora oa Josefa ea bitsoang Efraime. (Num. 1:32, 33) Josefa o ile a hlohonolofatsoa ka tsela e ikhethang ke ntate oa hae, Jakobo. Kahoo, ho ne ho loketse hore thupa e emelang ’muso oa meloko e leshome e bitsoe “thupa ea Efraime.” Nakong eo Ezekiele a ngolang boprofeta bo mabapi le lithupa tse peli, e ne e se e le khale ’muso o ka leboea oa Iseraele o isitsoe botlamuoeng ke Baassyria ka selemo sa 740 pele ho mehla ea Kreste. (2 Mar. 17:6) Ka hona, ka nako eo boholo ba Baiseraele bao ba ne ba se ba hasane libakeng tse busoang ke Babylona, kaha ba Bababylona ba ne ba se ba lihetse ’Muso oa Assyria.